กฎหมายได้มีการกำหนดทายาทโดยธรรมที่มีสิทธิรับมรดกเอาไว้ในประมวลกฎหมายแพ่งและพาณิชย์ มาตรา 1629 ไว้ 6 ลำดับ คืออะไร
การรับมรดกในฐานะทายาทโดยธรรม             มรดก คือทรัพย์สินทั้งหมด รวมถึงสิทธิหน้าที่และความรับผิดต่างๆ ของผู้ตาย โดยบุคคลที่จะรับมรดกได้นั้นจะต้องเป็นทายาทตามกฎหมายซึ่งมีอยู่ด้วยกัน 2 กรณี คือ “ทายาทโดยธรรม” กับ “ผู้รับพินัยกรรม” ซึ่งการรับมรดกในฐานะผู้รับพินัยกรรมนี้แทบจะไม่มีประเด็นในทางกฎหมายที่จะต้องพิจารณาเลยเพราะหากผู้ตายมีการทำพินัยกรรมยกทรัพย์สินอะไรให้ใครไว้แล้ว ก็ให้เป็นไปตามเจตนาในพินัยกรรมนั้น แต่กรณีที่จะมีปัญหาก็คือกรณีที่ผู้ตายไม่ได้ทำพินัยกรรมไว้ การแบ่งมรดกก็จะต้องเป็นไปตามกฎหมาย  ลำดับทายาทโดยธรรมที่มีสิทธิรับมรดก             โดยกฎหมายก็ได้มีการกำหนดทายาทโดยธรรมที่มีสิทธิรับมรดกเอาไว้ในประมวลกฎหมายแพ่งและพาณิชย์ มาตรา 1629 ไว้ 6 ลำดับดังนี้ 1 ผู้สืบสันดาน – มีอยู่ด้วยกัน 3 ประเภท ดังนี้    1.1 บุตรโดยชอบด้วยกฎหมาย คือ บุตรที่เกิดจากบิดามารดาที่จดทะเบียนสมรสกัน ซึ่งบุตรที่ชอบด้วยกฎหมายนี้จะเป็นบุตรที่ชอบด้วยกฎหมายของมารดาเสมอ    1.2 บุตรนอกกฎหมายที่บิดารับรอง โดยการรับรองนี้เป็นการรับรองโดยพฤตินัย เช่น ให้ใช้นามสกุล  หรือให้การอุปการะเลี้ยงดู เป็นต้น    1.3 บุตรบุญธรรม 2 บิดามารดา (แต่บิดามารดาบุญธรรมไม่มีสิทธิรับมรดกของบุตรบุญธรรมในฐานะทายาทโดยธรรม แต่สามารถรับในฐานะทายาทผู้รับพินัยกรรมได้) 3 พี่น้องร่วมบิดามารดาเดียวกัน 4 พี่น้องร่วมบิดาเดียวกันหรือมารดาเดียวกัน 5 ปู่ ย่า ตา ยาย 6 ลุง ป้า น้า อา             การรับมรดกในฐานะทายาทโดยธรรมนี้ก็จะใช้ระบบลำดับก่อนตัดลำดับหลัง คือหากทายาทลำดับก่อนยังอยู่ทายาทที่อยู่ลำดับถัดลงไปก็จะไม่มีสิทธิรับมรดก หรือก็คือหลัก “ญาติสนิทตัดญาติห่าง” หากทายาทในลำดับที่ 1 และ 2 หรือผู้สืบสันดานกับบิดามารดายังอยู่ ญาติลำดับถัดลงไปก็จะไม่มีสิทธิรับมรดก และที่ยกตัวอย่างรวมทายาทลำดับ 1 กับ 2 ไว้ด้วยกันก็เพราะว่าทายาทลำดับ 1 กับ 2 จะไม่ตัดกันเอง กล่าวคือทายาท 2 ลำดับนี้จะไม่ใช้หลักทายาทลำดับก่อนตัดลำดับหลัง แม้ทายาทลำดับ 1 ยังอยู่ ทายาทลำดับ 2 ก็มีสิทธิที่จะได้รับมรดกด้วยเช่นกัน โดยหากยังมีทายาททั้งลำดับ 1 และ 2 อยู่ ทั้งสองลำดับก็จะมีสิทธิรับมรดกในสัดส่วนที่เท่าๆ กัน การได้รับมรดกของคู่สมรส การได้รับมรดกของคู่สมรส               แต่ก็ยังมีทายาทโดยธรรมพิเศษที่กฎหมายกำหนดไว้ก็คือ “คู่สมรส” โดยกฎหมายจะกำหนดส่วนแบ่งในการรับมรดกไว้เป็นพิเศษในประมวลกฎหมายแพ่งและพาณิชย์ มาตรา 1635 แยกจากทายาท 6 ลำดับข้างต้น ซึ่งจะแบ่งได้ดังนี้           1 ถ้ามีทายาทในลำดับที่ 1 ผู้สืบสันดานอยู่ คู่สมรสก็จะได้ส่วนแบ่งเสมือนว่าตนเป็นทายาทชั้นบุตร ก็คือได้รับส่วนแบ่งเท่าๆ กัน           2 ถ้ามี              2.1 ทายาทในลำดับที่ 3 พี่น้องร่วมบิดามารดาเดียวกันอยู่ และทายาทนั้นยังมีชีวิตอยู่หรือมีผู้รับมรดกแทนที่ หรือ              2.2 ถ้าไม่มีทายาทในลำดับที่ 1 ผู้สืบสันดาน แต่มีทายาทในลำดับที่ 2 บิดามารดาอยู่           คู่สมรสก็จะมีสิทธิได้รับมรดกกึ่งหนึ่ง เช่น มีทรัพย์มรดกเป็นเงิน 1,000,000 บาท คู่สมรสจะได้ทันที 500,000 บาท ส่วนอีกครึ่งหนึ่งค่อยให้ทายาทอื่นไปแบ่งกันอีกที             3 ถ้ามี              3.1 ทายาทในลำดับ 4 พี่น้องร่วมบิดาเดียวกันหรือมารดาเดียวกัน หรือมีทายาทในลำดับ 6 ลุง ป้า น้า อาอยู่ และทายาทนั้นยังมีชีวิตอยู่หรือมีผู้รับมรดกแทนที่ หรือ              3.2 ทายาทในลำดับที่ 5 ปู่ ย่า ตา ยายอยู่           คู่สมรสก็จะมีสิทธิได้รับมรดกสองในสามส่วน เช่น มีทรัพย์มรดกเป็นเงิน 900,000 บาท คู่สมรสก็จะได้ทันที 600,000 บาท อีก 300,000 บาทค่อยให้ทายาทอื่นแบ่งกันอีกที             4 ถ้าไม่มีทายาททั้ง 6 ลำดับเลย คู่สมรสก็จะมีสิทธิได้รับทั้งหมด
กฎหมายได้มีการกำหนดทายาทโดยธรรมที่มีสิทธิรับมรดกเอาไว้ในประมวลกฎหมายแพ่งและพาณิชย์ มาตรา 1629 ไว้ 6 ลำดับ ดังนี้

1. ผู้สืบสันดาน – มีอยู่ด้วยกัน 3 ประเภท ดังนี้
   1.1 บุตรโดยชอบด้วยกฎหมาย คือ บุตรที่เกิดจากบิดามารดาที่จดทะเบียนสมรสกัน ซึ่งบุตรที่ชอบด้วยกฎหมายนี้จะเป็นบุตรที่ชอบด้วยกฎหมายของมารดาเสมอ
   1.2 บุตรนอกกฎหมายที่บิดารับรอง โดยการรับรองนี้เป็นการรับรองโดยพฤตินัย เช่น ให้ใช้นามสกุล  หรือให้การอุปการะเลี้ยงดู เป็นต้น
   1.3 บุตรบุญธรรม

2. บิดามารดา (แต่บิดามารดาบุญธรรมไม่มีสิทธิรับมรดกของบุตรบุญธรรมในฐานะทายาทโดยธรรม แต่สามารถรับในฐานะทายาทผู้รับพินัยกรรมได้)

3. พี่น้องร่วมบิดามารดาเดียวกัน

4. พี่น้องร่วมบิดาเดียวกันหรือมารดาเดียวกัน

5. ปู่ ย่า ตา ยาย

6. ลุง ป้า น้า อา
ความรู้พื้นฐานกฏหมาย,ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),กฎหมายหลักทรัพย์,กฎหมายมรดก-พินัยกรรม